באטמן: לוחם בגלימה

באטמן: לוחם בגלימה (באנגלית: Batman: Caped Crusader) היא סדרת הנפשה אמריקאית המבוססת על דמותו של באטמן מבית DC קומיקס. הסדרה שודרה לראשונה ב-1 באוגוסט 2024 בשירות הזרמת המדיה "פריים וידאו", ועלילתה מעבדת מחדש את מיתוס דמותו של באטמן כסיפור פשע נוארי, תוך התמקדות בברוס ויין הצעיר בשלביה המוקדמים של לחימתו בפשע כלוחם פורע-חוק בגות'אם סיטי ובחינת נושאים הקשורים שחיתות ופשע, תוך שאיבת השראה מחוברות הקומיקס של "באטמן" משנות ה-40 ושנות ה-60. עם עלייתה לשידור, זכתה הסדרה לשבחים על מבנה עלילתה המהודק וההתעמקות במניעיהם הפסיכולוגיים של דמויותיה, כמו כן על הטון האפל שלה ותיאור דמותו המורכבת ורבת-הרבדים של באטמן, דבר שלתחושת המבקרים הבדיל אותה באופן ניכר מעיבודים קודמים שנעשו לדמות. עלילתה של הסדרה מעבדת מחדש את מיתוס דמותו של באטמן כסיפור פשע נוארי, תוך התמקדות במאפייניה הבלשיים של הדמות, ומתרחשת בגות'אם סיטי האפלה, השואבת השראה מסיפורי "באטמן" משנות ה-40 ושנות ה-60. הסדרה מציגה את דמותו של ברוס ויין הצעיר הנמצא בשלביה הראשונים של לחימתו בפשע, ובוחנת את מאבקיו בשחיתות והפשיעה הגוברת בעיר, המושפעים מכוח משטרה מושחת ומאבקי כוח פנימיים בין הכנופיות השונות. שלא כמו בעיבודים קודמים שנעשו לדמות, הסדרה מדגישה ביתר שאת את הנימה הקודרת והמהורהרת שבדמותו של באטמן, הנמצא הפעם "בשורה אחת" לצד דמויות משניות, בעוד שדמויות אחרות, ובהן פרשנויות חדשות לאויביו הקלאסיים, כמו קאטוומן ופני חימר; ובני בריתו, כמו ברברה גורדון, מקבלים תפקידים בולטים יותר במסגרת העלילה. בנוסף, בניגוד לעיבודים מונפשים קודמים שנעשו לדמות, הסדרה מתמקדת במקרים בלשיים אפיזודיים שנאגדים לסיפור מסגרת גדול יותר במהלך העונה. האמיש לינקלייטר – ברוס ויין / באטמן סנטינו ברנרד – ברוס ויין, בצעירותו. ג'ייסון ווטקינס – אלפרד פניוורת' אריק מורגן סטיוארט – ג'יימס "ג'ים" גורדון קריסטל ג'וי בראון – ברברה גורדון ג'ון דימאג'יו – הארווי בולוק גארי אנתוני ויליאמס – ארנולד פלאס מישל סי. בונילה – רנה מונטויה ג'יימי צ'ונג – ד"ר הארלין קווינזל / הארלי קווין דידריך באדר – הארווי דנט / דו-פרצוף באמפר רובינסון – לוציוס פוקס טום קני – ג'ו ריגר / פיירבאג; איל אובריאן סדריק יארברו – רופרט ת'ורן; וילון ג'ונס; לינטון מידנייט רוג'ר קרייג סמית' – ג'ים קוריגן; פלויד לוטון גריי דליסל – ג'ולי מדיסון; לויס ליין ויליאם סאלירס – ראש העיר ג'סופ יורי לוונטל – הבלש אריק כהן קורי ברטון – ג'ק ריידר וינסנט פיאצה – טוני זיטו ג'ייסון מרסדן – גורמן ג'יימס ארנולד טיילור – מרקוס דרייבר קימברלי ברוקס – רומי צ'נדלר כריסטינה ריצ'י – סלינה קייל / קאטוומן ריד סקוט – אונומטופיה דן דונוהו – בזיל קרלו / פני חימר מקנה גרייס – נטליה נייט / נוקטורנה טובי סטיבנס – ג'ים קראדוק / ג'נטלמן גוסט מיני דרייבר – אוסוולדה קובלפוט / הפינגווין דייוויד קרומהולץ – פלטשר דמינג היילי ג'ואל אוסמנט – אנטון נייט פול שייר – האחים ארון ורונלד קובלפוט ג'קי הופמן – גרטה דייוויד קיי – ויליאם הייסטינגס ג'ים פירי – אמרסון קולינס פיטר ג'סופ – מולר ג'ף בנט – ג'ק אלמן לייסי צ'ברט – איבון פרנסס דונה לין צ'מפלין – לזלי תומפקינס ג'ולייט דוננפילד – קארי אימרי מקוי – סטפי קרטר רוקווד – דיקי הנרי ויכטר – ג'ייס סונג-וון צ'ו – מאט מיליגן ג'וש קיטון – מתיו ת'ורן קארי וולגרן – מגי קיין בנוסף, דמויותיהם של ג'ו צ'יל והג'וקר מופיעים בהופעת קמע; אם כי את דמותו של הג'וקר מדבב שחקן לא מוכר. אולפני "האחים וורנר הנפשה" פנו למפיק ברוס טים עם הרעיון להפיק מחדש את "באטמן - הסדרה המצוירת" (1992–1995) כהמשך לאירועי "הרפתקאות באטמן החדשות" (1997–1999), אך טים סירב לפתח סדרת המשך לסדרת האנימציה. עם זאת, לאחר דיון עם ג'יימס טאקר בנוגע להצעה, נזכר טים במספר רעיונות שהיו לו עבור סדרת ההנפשה שלא יצאו לפועל בשל מגבלות הקשורות בגיל קהל היעד, מה שעורר בו השראה לפתח סדרה חדשה המבוססת על הרעיונות הללו. טים, שהחליט לעבוד עם טאקר על הסדרה החדשה, התבשר מאוחר יותר על ידי האולפנים כי הבמאים ג'יי ג'יי אברהמס ומאט ריבס מעוניינים לעבוד איתו על סדרת "באטמן" חדשה. בעקבות בשורה זו, הציג טים בפני שני הבמאים את רעיונותיו עבור הסדרה החדשה, מה שהרשים את ריבס ואברהמס, שהחליטו להצטרף לפיתוח והפקת הסדרה. במאי 2021, הוכרז שסדרת ההנפשה תעלה לשידור בערוץ "Cartoon Network" ובשירות הזרמת המדיה "Max". על הפקתה בפועל יופקד טים, וכי העונה הראשונה תכלול עשרה פרקים. בינואר 2022, הוכרז כי הקומיקסאי אד ברובייקר ישמש כתסריטאי ראשי וכמפיק בפועל של הסדרה; ברובייקר הסכים לעבוד על הסדרה בשל אהבתו ל"באטמן - הסדרה המצוירת", ובמקור פנה לטים לעבוד על הסדרה כתסריטאי עצמאי, מתוך מחשבה שחדר התסריטאים כבר התמלא. במקום זאת, טים שכר אותו כתסריטאי ראשי. מפיקים בפועל נוספים כוללים את טאקר, דניאל פיפסקי, רייצ'ל ראש ריץ' וסם רג'יסטר. באוגוסט 2022, דווח כי הפקת הסדרה לא תתקדם עוד עבור שירות "Max", אלא תימכר לשירות אחר, ועל פי הדיווחים שירותי הזרמת המדיה המתחרות "אפל TV פלוס", "הולו" ו"נטפליקס" היו אלו שהתעניינו בקנייתה. בספטמבר 2022, הוצאה הסדרה רשמית למכרז הצעות. במרץ 2023, הוכרז כי הפקת הסדרה נקנתה על ידי שירות "פריים וידאו", שחידשה אותה לעונה שנייה. בנוסף, נמסר כי בעקבות שביתת גילדת הסופרים של אמריקה ב-2023 ואילוצים הקשורים ללוח הזמנים שלו, ברובייקר לא ישוב להפקת העונה השנייה. תהליך הכתיבה של העונה הראשונה החל ב-2022. הסדרה כוללת תרומות של סופרים כמו גרג רוקה, מארק ברנרדין, האלי גרוס, ג'ייס ריצ'י, אדמה אבו ואדן אבו. רוקה כתב במיוחד את הפרק השני. ביוני 2024, חשף ג'יי. מ. דמאטיס שהוא כבר כתב פרק עבור עונתה השנייה של הסדרה. ריבס, אברהמס וטים תיארו את הסדרה כ"המשך למיתולוגיה של באטמן", והמפיק בפועל סם רג'יסטר אמר שהסדרה תלך בעקבות "המורשת פורצת-הדרך" של "באטמן - הסדרה המצוירת" במטרה לעצב מחדש את תפיסת הקהל בנוגע למיתולוגיה של באטמן באופן דומה למה שעשתה סדרת האנימציה. מבחינה סגנונית, עלילת הסדרה מתרחשת ושואהבת השראה רבה משנות ה-40 של המאה ה-20, תקופה שהוחלט על ידי המפיקים להשתמש בה כדרך להבחין בין הסדרה לסדרה המונפשת המקורית. תסריטאי הסדרה השתמשו גם בסרטים וגם בחוברות הקומיקס של "באטמן" שיצאו באותה תקופה כמקורות השראה עבור תיאור ועיצוב הדמויות, במיוחד עבור דמויותיהם של קאטוומן ופני חימר. בנוסף, שואבת עלילת הסדרה השראה מיוחדת מסרטי נואר, מכיוון שטאקר הוא ממעריצי הסוגה וברצונו היה ליישם סוגה זו בסדרה על מנת ליצור פרשנות של הדמות שטרם נעשתה במדיה המונפשת. ברובייקר הצהיר כי הסדרה תהיה בעלת טון אפל יותר, אך תמשיך לפנות לקהל צעיר, חרף עיסוקה והתמקדותה בפתרון תעלומות רצח ובנטיותיו של באטמן להרס עצמי. הצהרה זו אושרה מחדש במהלך פסטיבל הסרטים של אנסי 2023 על ידי סגן נשיא "האחים וורנר הנפשה", פיטר ג'ירארדי, שציין שהסדרה מיועדת לקהל מבוגר יותר, מה שנתן לטים חופש יצירתי יותר מאשר סדרת ההנפשה המקורית, שם הוא נאלץ לצנזר חלק מרעיונותיו המקוריים. טים ציין שחלק מהאלמנטים בסדרה מוחזרו מרעיונות שעלו בראשו במהלך פיתוח סדרת ההנפשה המקורית, כמו "הגרסה המבולבלת הזו של באטמן, שהוא מאוד מרוחק וכמעט לא-אנושי". באוגוסט 2022, חשף דידריך באדר כי הוא דיבב דמות עבור הסדרה. ביוני 2024, נחשף רשמית צוות המדבבים של הסדרה, שכלל בין היתר את האמיש לינקלייטר בדמותו של באטמן ואת באדר בדמותו של דו-פרצוף. שירותי ההנפשה עבור הפקת הסדרה סופקו על ידי "Studio IAM" ו-"Studio Grida". ג'יימס טאקר שב להפקת הסדרה כמעצב הדמויות לאחר שעבד בעבר בחברת הנפשה אחרת של DC קומיקס. שלב הפוסט-פרודקשן של הסדרה החל בינואר 2024, כאשר קאטים ראשוניים של חלק מהפרקים כבר הושלמו כבר אז. עיצוב הדמויות של הסדרה נוצר בהשראת הדמויות מחוברות הקומיקס שפורסמו בשנות ה-30, בהם האנימטורים השתמשו כ"נקודת מוצא" על מנת להבדיל את הדמויות ממקביליהן בעיבודים קודמים. קטע מונפש ראשון מתוך הסדרה הוצג במהלך פסטיבל האנימציה הבינלאומי של אנסי בשנת 2023. במקור, התעתדה הסדרה לעלות לשידור בשירות הזרמת המדיה "Max", עם זאת, זכויות הפצתה ושידורה נמכרו לשירות "פריים וידאו", שקבעה את תאריך עלייתה לשידור ב-1 באוגוסט 2024. לסדרה אושרה הפקת עונה שנייה, אם כי טרם נמסר על מועד עלייתה לשידור. הסדרה זכתה לציון 98% באתר הביקורות "Rotten Tomatoes", על בסיס 54 ביקורות, עם דירוג ממוצע של 7.6/10. באתר הביקורות המשוקללות "Metacritic", קיבלה הסדרה את הציון 73/100 על בסיס 16 ביקורות, דבר המצביע על "ביקורות חיוביות לרוב". בן גיבונס מהאתר "ScreenRant" העניק לסדרה שלושה כוכבים מתוך חמישה, ושיבח את הסדרה על ביצועיהם של צוות השחקנים ועל האמנות ועלילתה. עם זאת, גיבונס ציין כי עלילת הסדרה יכולה הייתה להפיק תועלת מזמן מסך נוסף עבור באטמן והרגיש שהעונה בת 10 הפרקים הייתה קצרה מדי עבור סדרת הנפשה. בביקורת שכתב עבור "GamesRadar", העניק בראדלי ראסל לסדרה ארבעה מתוך חמישה כוכבים, ושיבח אותה כעיבוד מחודש וסולידי שמזכירה ברוחה את "באטמן - הסדרה המצוירת", אך בכל זאת טען כי לסדרה חסרה את העומק הרגשי והאלמנטים הבולטים של קודמתה. "באטמן: לוחם בגלימה", במסד הנתונים הקולנועיים IMDb (באנגלית) "באטמן: לוחם בגלימה", באתר Rotten Tomatoes (באנגלית) "באטמן: לוחם בגלימה", באתר Metacritic (באנגלית) "באטמן: לוחם בגלימה", במסד הנתונים הקולנועיים KinoPoisk (ברוסית) Jarrod, Jones (July 29, 2024). "Batman: Caped Crusader is a moody echo of The Animated Series". AV Club. Retrieved August 6, 2024. Thomas, Mike (July 29, 2024). "'Batman: Caped Crusader' Review: Bruce Timm's New Animated Series Has an Identity Crisis". Collider. Retrieved August 6, 2024. Schedeen, Jesse (June 26, 2024). "Batman: Caped Crusader Exclusive Trailer". IGN Africa. Retrieved August 6, 2024. Hibberd, James (May 19, 2021). "Batman Animated Series from J.J. Abrams and Matt Reeves Coming to HBO Max". The Hollywood Reporter. Retrieved August 6, 2024. Kit, Borys (January 7, 2022). "'Batman: Caped Crusader' Adds Comics Author Ed Brubaker to Creative Team (Exclusive)". The Hollywood Reporter. Retrieved August 6, 2024. Kit, Borys (January 7, 2022). "Batman: Caped Crusader Adds Comics Author Ed Brubaker to Creative Team (Exclusive)". The Hollywood Reporter. Retrieved August 6, 2024. "From the desk of Ed Brubaker". us13.campaign-archive.com. Retrieved August 6, 2024. Comic Book Club: Ed Brubaker, December 6, 2023, retrieved August 6, 2024 Kuznikov, Selena (May 9, 2024). "'Batman: Caped Crusader' First Look: J.J. Abrams and Matt Reeves-Produced Animated Series Sets August Release on Prime Video". Variety. Retrieved August 6, 2024. Hailu, Selome; Hailu, Selome (August 23, 2022). "'Batman: Caped Crusader' Animated Series from Bruce Timm, J.J. Abrams, Matt Reeves Axed at HBO Max, Will Be Shopped Elsewhere". Variety. Retrieved August 6, 2024. "Heat Vision". view.email.hollywoodreporter.com. Retrieved August 6, 2024. "Heat Vision". view.email.hollywoodreporter.com. Retrieved August 6, 2024. Goldberg, Lesley (March 9, 2023). "'Batman: Caped Crusader' Moves to Amazon With Two-Season Order". The Hollywood Reporter. Retrieved August 6, 2024. Zalben, Alex (December 6, 2023). "Ed Brubaker On Batman: Caped Crusader Vs Batman: The Animated Series". Comic Book Club. Retrieved August 6, 2024. Wilde, Karlis (July 31, 2024). "Batman: Caped Crusader Season 2: Everything We Know". ScreenRant. Retrieved August 6, 2024. Johnston, Rich (March 9, 2022). "Greg Rucka Joins Ed Brubaker On Batman: Caped Crusader TV Series". Bleeding Cool News And Rumors. Retrieved August 6, 2024. "J. M. DeMatteis Winter 2024 Newsletter". us15.campaign-archive.com. Retrieved August 6, 2024. Del Rosario, Alexandra (May 19, 2021). "Batman: Caped Crusader Animated Series From Bruce Timm, J.J. Abrams, Matt Reeves Set At HBO Max & Cartoon Network". Deadline Hollywood. Retrieved August 6, 2024. "'Batman: Caped Crusader' first look reveals Asian American Harley Quinn, 'weird' Dark Knight, more". Entertainment Weekly. Retrieved August 6, 2024. Breznican, Anthony (June 20, 2024). "Meet the New Voices of Batman, Harley Quinn, and Catwoman: EXCLUSIVE". Vanity Fair. Retrieved August 6, 2024. Hopewell, John (June 16, 2023). "'Fionna and Cake,' 'Gumball,' 'Batman: Caped Crusader,' 'War of the Rohirrim' Dazzle at Annecy". Variety. Retrieved August 6, 2024. Imgur. "imgur.com". Imgur. Retrieved August 6, 2024. Vejvoda, Jim (July 2, 2024). "Batman: Caped Crusader: Here's Who Is Voicing Allies Like Gordon and Alfred". IGN. Retrieved August 6, 2024. Hailu, Selome; Hailu, Selome (August 23, 2022). "'Batman: Caped Crusader' Animated Series from Bruce Timm, J.J. Abrams, Matt Reeves Axed at HBO Max, Will Be Shopped Elsewhere". Variety. Retrieved August 6, 2024. Holub, Christian (May 9, 2024). "'Batman: Caped Crusader' first look reveals Asian American Harley Quinn, 'weird' Dark Knight, more". Entertainment Weekly. Retrieved August 6, 2024. David, Craig (August 1, 2024). "Will there be a Batman: Caped Crusader season 2?". Radio Times. Retrieved August 6, 2024. "Batman: Caped Crusader: Season 1". Rotten Tomatoes. Retrieved August 6, 2024. "Batman: Caped Crusader: Season 1". Metacritic. Retrieved August 6, 2024. Gibbons, Ben (July 29, 2024). "Batman: Caped Crusader Review - The Dark Knight Returns To His Roots In Dark Batman: TAS Follow-Up". ScreenRant. Retrieved August 6, 2024. Russell, Bradley (July 29, 2024). "Batman: Caped Crusader review: "A reinvention of a classic"". gamesradar. Retrieved August 6, 2024.